bja gagwe, gomme a tswaka ka tša go tšwa Bibeleng. O ngwadile ka 10 Paulo o ile a gatelela bohlokwa bja gore Bakriste ba ratane ge a be a ngwala gore: “Aparang lerato leo le bonagatšago lešoko, botho, boikokobetšo, boleta le go se fele pelo. Tšwelang pele le kgotlelelana gomme le lebalelana ka bolokologi le ge e ba motho a na le lebaka la go ba le pelaelo ka yo mongwe. Go etša ge Jehofa a le lebaletše ka bolokologi, le lena le dire bjalo. Eupša ka godimo ga dilo tše ka moka, aparang lerato gobane ke setlemo se se phethagetšego sa botee.” (Bakolose 3:12-14) Re leboga kudu gore go sa šetšwe gore re dula kae, re na le lerato, e lego “setlemo se se phethagetšego sa botee.” Ka September 1917, Morokami o itše: “Ga e sa le go tloga ka di-1 tša January go bile le koketšego kgwedi e nngwe le e nngwe [ya go tšweletšwa ga dikgatišo] ge go bapišwa le dikgwedi tšeo di sepedišanago le tšona tša ngwaga wa 1916 . . . Re bona se e le bohlatse bjo matla bja gore Morena o be a dutše a šegofatša modiro wo o dirwago mo Brooklyn.”